東宮生日六首 丙申
作者：林光朝
朝代：宋

paragraphs: 正氣來嵩岱，祥光集斗牛。
青葱開玉宇，髣髴見銅樓。
盤錯歸三輔，沉潜在九疇。
有光文字館，仍繫帝王州。
鐘鼓于胥樂，笙鸞獨上浮。
清臺天似水，甲觀月如鈎。
屢拜椒花夕，長逢桂葉秋。
孝思維繼舜，家法要從周。
賦爲游麟作，官因洗馬留。
願同眉壽祝，使者敢停輈。